উপজেলা প্রশাসন ও আদালত সূত্রে জানা গেছে, দন্ড প্রাপ্ত লিটন ঝিনাইগাতী পাইলট উচ্চ বিদ্যালয়ের দশম শ্রেণির ওই ছাত্রীকে বিদ্যালয় ও কোচিংয়ে আসা-যাওয়ার পথে প্রায়ই উত্ত্যক্ত করতেন। এর ধারাবাহিকতায় গত সোমবার সন্ধ্যায় উপজেলা সদরের এক কোচিং সেন্টার থেকে বাড়ি ফেরার পথে লিটন ওই ছাত্রীটিকে পুনরায় উত্ত্যক্ত করেন। এ বিষয়ে ছাত্রীটির বাবা ঝিনাইগাতীর ইউএনওকে লিখিতভাবে অভিযোগ করেন। পরে ভ্রাম্যমাণ আদালতের নির্বাহী হাকিম এ জেড এম শরীফ হোসেনের নির্দেশে ঝিনাইগাতী থানা পুলিশ লিটনকে গ্রেপ্তার করে। পরে সোমবার রাত সাড়ে ১১টায় নির্বাহী হাকিম এ জেড এম শরীফ হোসেন দ-বিধির ৫০৯ ধারায় অভিযুক্ত করে লিটনকে ২০দিনের কারাদ- প্রদান করেন।